“ЭРЧИМБАЯН ӨЛГИЙ” ХК-ИЙН ХУВЬЦАА ЭЗЭМШИГЧДИЙН
ЭЭЛЖИТ ХУРЛЫН ТЭМДЭГЛЭЛ
2018 оны 04 дүгээр сарын 27-ны өдөр              Дугаар 2018/001                   Өлгий хот
	Ээлжит хурлыг 12.00 цагаас компанийн хурлын танхимд хуралдуулж хурлын дарга А.Манен удирдав.
Хуралд нийт 536177 ширхэг саналын эрхтэй энгийн хувьцааны 421148 ширхэг буюу 78.6 хувийг эзэмшигч Д.Мурат, 75800 ширхэг буюу 14.13 хувийг эзэмшигч М.Тилеуберди нар болон компанийн ТУЗ-ийн дарга А.Манен, гишүүд  А.Бейбит, , У.Харашаш, Ц.Баттөмөр, Х.Бакен, хараат бус гишүүд А.Мубарак, Х.Ертай, Е.Жанболат, санхүүгийн ажилтнууд оролцов.
	Хурлын тооллогын комиссын мэдээллийг комиссын дарга К.Бейлхан танилцуулав./Мэдээллийг хавсаргав./
Хуралд компанийн дүрмийн 7.4 дэх хэсэгт заасны дагуу нийт саналын эрхтэй хувьцаа эзэмшигчдийн 92.73 хувь нь оролцож байгаа тул хүчин төгөлдөрт тооцож хурлыг эхлүүлэв.
ХЭЛЭЛЦЭХ АСУУДАЛ: 
1. Компанийн 2017 оны үйл ажиллагааны болон санхүүгийн тайлангийн талаарх ТУЗ-ийн дүгнэлтийг хэлэлцэж батлах тухай. 
А.Манен:Компанийн ТУЗ-ийн 2018 оны 03 дугаар сарын 16-ны өдрийн 02 дугаар хурлаар хувьцаа эзэмшигчдийн ээлжит хурал хуралдуулах тухай шийдвэр гаргаж хэлэлцэх асуудлын төлөвлөгөөг баталсан юм.Энэ төлөвлөгөөний дагуу эхний асуудал болох Компанийн 2017  оны үйл ажиллагааны болон санхүүгийн тайлангийн талаарх ТУЗ-ийн дүгнэлтийг хэлэлцэж батлах тухай асуудлыг хэлэлцэе.Холбогдох хүмүүс танилцуулга хийе.
Компанийн 2017 оны үйл ажиллагааны болон санхүүгийн тайлангийн талаарх ТУЗ-ийн дүгнэлтийг ТУЗ-ийн гишүүн  А.Бейбит танилцуулав. /2017 оны үйл ажиллагааны болон санхүүгийн тайлангийн талаарх ТУЗ-ийн дүгнэлтийг хавсаргав./
Дараа нь хуралд оролцогчид саналаа хэлэв.
Д.Мурат:Компанийн 2017 оны үйл ажиллагааны болон санхүүгийн тайлангийн талаарх ТУЗ-ийн дүгнэлттэй танилцлаа.Санхүүгийн тайлангийн аудитыг Санхүүгийн зохицуулах хороонд бүртгэлтэй аудитын компаниар хийлгэж баталгаажуулсан байна.Улаанбаатар хотод үйл ажиллагаа явуулж байгаа компаниар хийлгэсэн нь дэвшилттэй зүйл болсон байна.
Компанийн санхүүгийн тайлангаас үзэхэд авах авлага нилээн байгаа юм байна.Энэ нь ямар учиртай вэ?
Ерөнхий нягтлан бодогч Т.Бирлесхан:2016-2017 оны халаалтын улиралд манай аймагт 7 сараар халаалт өгөх Эрчим хүчний сайдын тушаал гарсан байсан.
2017-2018 оны халаалтын улирлыг Эрчим хүчний сайдын 2017 оны 09 дүгээр сарын 05-ны өдрийн 112 дугаар тушаалаар 8 сараар тогтоосон.
Мөн Эрчим хүчний зохицуулах хорооны 2017 оны 02 дугаар сарын 09-ний өдрийн 53 дугаар тогтоолоор дулааны тарифыг шинэчлэн тогтоосон.Эдгээр шийдвэрүүдийг холбогдох байгууллагуудад хүргүүлж нэмэгдсэн хөлсийг төсөвт суулгах арга хэмжээ авахыг мэдэгдсэн боловч ихэнх төсөвт байгууллагуудын төсөвт суугаагүй.Үүнээс болж ихээхэн хэмжээний авлага үүсч байна.
Д.Мурат:Өнгөрсөн онд ТУЗ хэдэн удаа хуралдаж ямар шийдвэрүүд гаргаж байсан талаар мэдээлэл өгнө үү?
ТУЗ-ийн нарийн бичгийн дарга Х.Бакен:2017 онд ТУ3 нийтдээ 8 удаа хуралдаж 9 асуудал хэлэлцэж шийдвэрлэсэн.9 асуудлаас зээл авах зөвшөөрөл, гэрээнд гарын үсэг зурах эрх олгох асуудал 3 удаа, ТУЗ-ийн хороодыг байгуулах, ТУЗ-ийн нарийн бичгийн даргыг томилох, хөрөнгө худалдах, ногдол ашиг хувиарлах, хувьцаа эзэмшигчдийн ээлжит хурал зарлан хуралдуулах, салбар байгуулах зэрэг асуудлууд тус бүр нэг удаа хэлэлцэгдсэн.Хэлэлцсэн асуудал тус бүрээр тогтоол гаргаж хэрэгжилтийг хангаж ажилласан байна.
Д.Мурат:Компанийн хувьд 2017 оны үйл ажиллагааг шаардлагын хэмжээнд сайн гүйцэтгэж явуулсан байна.ТУЗ-ийн дүгнэлтийг дэмжиж байна.
А.Бейбит:Манай компанийн хувьд 100 хувь хувийн өмчийн компани гэдгийг та бүхэн сайн мэдэж байгаа.Улс, орон нутгийн зүгээс ямар нэгэн санхүүгийн дэмжлэг, татаас байхгүй.Өнгөрсөн зун хоёр газарт Дулаан дамжуулах төвийн барилга барьж ялтсан бойлер суурилуулж дулаан дамжуулах хүчин чадлыг нэмэгдүүлсэн.Мөн дулааны шугам сүлжээний гидравлик тооцоог Улаанбаатар дулааны сүлжээ ТӨХК-ийн мэргэжлийн инженерүүдээр хийлгэсэн.Дулаан дамжуулах шугамуудыг өргөтгөж зарим хэсгийн буцах шугамуудыг хос шугам болгосон.Эдгээр ажлуудыг хийхэд нилээд хөрөнгө зарцуулсан.Бүх ажлыг өөрийн хөрөнгөөр хийх боломжгүй учир банкнаас зээл авч гүйцэтгэсэн.
Үүнээс шалтгаалан компанийн ашиг бага гарч байгаа тал бий.2017 онд компанийн өдөр тутмын үйл ажиллагаа хэвийн явагдсан.Ямар нэгэн саатал, аваар осол гараагүй.
М.Тилеуберди: Компанийн 2017 оны үйл ажиллагааны болон санхүүгийн  тайлангийн талаарх ТУЗ-ийн  дүгнэлттэй бүрэн танилцсан.
Дүгнэлт үндэслэлтэй зөв хийгдсэн байна.Өнгөрсөн онд хийсэн засвар, шинэчлэлийн талаар ТУЗ-ийн гишүүн А.Бейбит тодорхой ярилаа.
Төсөвт байгууллагуудын халаалтын хөлс төсөсвт бүрэн суугаагүйгээс ихээхэн өр авлага үүсч байна.Бид энэ асуудлаар Сангийн яам, аймгийн Засаг дарга, Засаг даргын Тамгын газрын Санхүү, төрийн сангийн хэлтэс зэрэг холбогдох байгууллагуудад байнга асуудал тавьдаг боловч үр дүн гарахгүй байна.
ТУЗ-ийн дүгнэлтийг дэмжиж байна.Хуралд оролцогчдоос өөр санал гаргасан хувьцаа эзэмшигчгүй.Компанийн 2017 оны үйл ажиллагааны болон санхүүгийн тайлангийн талаар хуралд оролцсон хувьцаа эзэмшигчдээс саналын хуудсаар нууцаар санал хурааж урьдчилан санал ирүүлсэн 2 хувьцаа эзэмшигчийн саналыг оруулж тоолоход  саналын эрхтэй хувьцаа эзэмшигчдийн  99.95  хувь дэмжив.
Дараа нь ТУЗ-ийн дарга А.Манен хурлаас гаргах тогтоолын төслийг танилцуулж саналтай хувьцаа эзэмшигч байгаа эсэхийг тодруулахад төсөлтэй холбоотой санал гаргаагүй.Тогтоолын төслийг батлах асуудлаар илээр санал хураахад хуралд оролцож байгаа саналын эрхтэй хувьцаа эзэмшигчид 100 хувь дэмжив.
ШИЙДВЭРЛЭСЭН нь:
1.Компанийн 2017 оны үйл ажиллагааны болон санхүүгийн  тайлангийн талаарх ТУЗ-ийн дүгнэлтийг санал нэгтэй батлах.
ХЭЛЭЛЦЭХ АСУУДАЛ:2.Компанийн 2017 оны жилийн тайлан тэнцэлд ээлжит аудит хийсэн хараат бус аудиторын тайланг  танилцуулах
А.Манен:Одоо аудитын тайлангийн талаар хэлэлцье.Энэ талаар ерөнхий нягтлан бодогч Т.Бирлесхан танилцуулья.
Т.Бирлесхан  компанийн 2017 оны санхүүгийн тайланд хийсэн Акпар аудит ХХК-ийн аудитын тайланг уншиж танилцуулав./Аудитын тайланг хавсаргав./
Д.Мурат:Аудитын тайлантай танилцлаа.Бодит дүгнэлт хийсэн байна.Аудит хийсэн компаниас санхүүгийн тайлан болон татвар, нийгмийн даатгалын шимтгэлийн тайлангийн зөрүүг арилгах, зээлийн ангилалыг зөв бүртгэх, ерөнхий удирдлагын зардлыг орлого, үр дүнгийн тайланд зөв тусгаж харуулах чиглэлээр зөвлөмж өгсөн байна.Эдгээр зөвлөмжийг хэрэгжүүлэн ажиллаж дараагийн жил ийм асуудал гаргахгүй байх хэрэгтэй.Зөвлөмжийг хэрэгжүүлж ажиллахыг гүйцэтгэх захирал, ерөнхий нягтлан бодогч нарт үүрэг болгоё.
Т.Бирлесхан:Зөвлөмжийг хэрэгжүүлэн ажиллах болно.
Хуралд оролцогчдоос өөр санал гаргасан хувьцаа эзэмшигчгүй.
Хэлэлцэж байгаа асуудлын талаар хуралд оролцсон хувьцаа эзэмшигчдээс саналын хуудсаар нууцаар санал хурааж урьдчилан санал ирүүлсэн 2 хувьцаа эзэмшигчийн саналыг оруулж тоолоход  саналын эрхтэй хувьцаа эзэмшигчдийн  99.95  хувь дэмжив.
Дараа нь ТУЗ-ийн дарга А.Манен хурлаас гаргах тогтоолын төслийг танилцуулж саналтай хувьцаа эзэмшигч байгаа эсэхийг тодруулахад төсөлтэй холбоотой санал гаргаагүй.Тогтоолын төслийг батлах асуудлаар илээр санал хураахад хуралд оролцсон саналын эрхтэй хувьцаа эзэмшигчид 100 хувь дэмжив.
ШИЙДВЭРЛЭСЭН нь:
1. Компанийн 2017 оны жилийн тайлан тэнцэлд ээлжит аудит хийсэн хараат бус аудиторын тайланг  баталж  өгсөн зөвлөмжүүдийг хэрэгжүүлж ажиллахыг гүйцэтгэх захирал М.Тилеуберди, ерөнхий нягтлан бодогч Т.Бирлесхан нарт үүрэг болгох
ХЭЛЭЛЦЭХ АСУУДАЛ:3.Ногдол ашиг хувиарлахгүй байхаар шийдвэрлэсэн үндэслэлийн талаарх ТУЗ-ийн мэдээллийг хэлэлцэж батлах.
А.Манен:Компанийн ТУЗ-ийн 2018 оны 02 дугаар сарын 15-ны өдрийн 1 дүгээр хурлаар ногдол ашиг хувиарлах эсэх асуудлыг хэлэлцэн ногдол ашиг хувиарлахгүй байхаар шийдвэрлэсэн.Хуульд зааснаар энэ асуудлыг хувьцаа эзэмшигчдийн хуралд мэдээлэх ёстой.Энэ талаар ТУЗ-ийн нарийн бичгийн дарга  Х.Бакен танилцуулья.
Х.Бакен:Компанийн тухай хуулийн 46 дугаар зүйлийн 46.5-д зааснаар ТУЗ нь санхүүгийн жил дууссанаас хойш 50 хоногийн дотор ногдол ашиг хувиарлах эсэх талаар хэлэлцэн шийдвэрлэсэн байх ёстой.Энэ асуудлыг компанийн ТУЗ-ийн 2018 оны 02 дугаар сарын 15-ны өдрийн 1 дүгээр хурлаар хэлэлцээд ногдол ашиг хувиарлахгүй байхаар шийдвэрлэсэн.
Учир нь компанийн 2017  оны жилийн эцсийн тайлангаар 16.788.600 төгрөгийн цэвэр ашигтай гарсан боловч 115.188.800 төгрөгийн дансны өглөгтэй, татварын албанд төлөх 20.100.300 төгрөгийн, нийгмийн даатгалын байгууллагад төлөх 70.900 төгрөгийн өртэй, банкнаас авсан богино хугацааны 1.534.748.000 төгрөгийн зээлийн үлдэгдэлтэй байгаа нь Компанийн тухай хуулийн 47 дугаар зүйлийнэ 47.1-д заасан шаардлагыг хангахгүй байна.
Энэ нь компанийн цаашид үйл ажиллагаагаа хэвийн явуулахад ихээхэн хүндрэл учруулж байгаа тул ногдол ашиг хувиарлахгүй байхаар шийдвэрлэсэн.
Д.Мурат:ТУЗ-ийн шийдвэрийн талаарх ТУЗ-ийн мэдээллийг сонслоо. Зөв шийдвэр гаргасан байна.Дэмжиж байна.
М.Тилеуберди:Би ТУЗ-ийн хуралд биечлэн оролцож энэ асуудлыг хэлэлцэхэд танилцуулга хийж байсан.Ямар нэгэн санал байхгүй.
Хэлэлцсэн асуудлаар хуралд оролцсон хувьцаа эзэмшигчдээс саналын хуудсаар нууцаар санал хурааж урьдчилан санал ирүүлсэн 2 хувьцаа эзэмшигчийн саналыг оруулж тоолоход  саналын эрхтэй хувьцаа эзэмшигчдийн  99.95  хувь дэмжив..
Дараа нь ТУЗ-ийн дарга А.Манен хурлаас гаргах тогтоолын төслийг танилцуулж саналтай хувьцаа эзэмшигч байгаа эсэхийг тодруулахад төсөлтэй холбоотой санал гаргаагүй.
Тогтоолын төслийг батлах асуудлаар илээр санал хураахад хуралд оролцсон саналын эрхтэй хувьцаа эзэмшигчид 100 хувь дэмжив.
ШИЙДВЭРЛЭСЭН нь:1. Ногдол ашиг хувиарлахгүй байхаар шийдвэрлэсэн үндэслэлийн талаарх ТУЗ-ийн шийдвэрийг санал нэгтэй дэмжиж батлах 

Хурлыг 15.30  цагт дуусгав.

Тэмдэглэл хөтөлсөн:ТУЗ-ийн нарийн бичгийн дарга           Х.Бакен

Танилцсан: Хурлын  дарга                                       А.Манен
